Diari Oficial de la Generalitat Valenciana


Sumari del DOGV 4121, del 06-11-2001 (2001/10186)

ORDRE de 3 de setembre de 2001, de la Conselleria de Cultura i Educació, per la qual s'acorda l'extinció de l'autorització per cessament d'activitats docents dels centres privats que s'indiquen en l'annex.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4121

Data del DOGV
:   06-11-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/10572


Data del document
:   03-09-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * Teulada
    * Xàtiva
    * Elx
    * cessament d'activitat
    * ensenyament privat
    * centre d'ensenyament

ORDRE de 3 de setembre de 2001, de la Conselleria de Cultura i Educació, per la qual s'acorda l'extinció de l'autorització per cessament d'activitats docents dels centres privats que s'indiquen en l'annex. [2001/X10116]
  
Vistos els expedients, iniciats a instància dels interessats, o incoats d'ofici per la Direcció General de Centres Docents, pels quals se sol·licita o es proposa l'extinció de l'autorització per cessament d'activitats dels centres docents privats que s'indiquen en l'annex.
  
Vist que els expedients han sigut tramitats per la direcció territorial de Cultura i Educació corresponent, que s'hi ha unit la documentació exigida i que hi consten els informes corresponents de la inspecció educativa.
  
Atés que els centres han deixat d'impartir els corresponents ensenyaments, tal com informa la inspecció educativa.
  
Atés que s'ha concedit als interessats un termini d'audiència en compliment de l'article 16.1 del Reial Decret 332/1992.
  
Atés que el cessament d'activitats docents dels centres no implica cap greu perjudici per a l'interès públic.
  
Vistos la Llei Orgànica 1/1990, de 3 d'octubre, d'Ordenació General del Sistema Educatiu, el Reial Decret 321/1994, de 25 de febrer, sobre autorització a centres docents privats per a impartir ensenyaments artístics (BOE de 06.04.94); i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Únic
  
L'extinció, conformement als informes emesos, de les autoritzacions per cessament d'activitats docents dels centres privats que s'indiquen en l'annex, que tindrà efectes des de l'inici de curs acadèmic 2001/2002.
  
DISPOSICIÓ ADDICIONAL
  
Dita extinció donarà lloc a les corresponents inscripcions en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.
  
València, 3 de setembre de 2001
  
El conseller de Cultura i Educació,
  
MANUEL TARANCÓN FANDOS
  
ANNEX
  
Denominació: la Puríssima
  
Adreça: avinguda d'Alacant, 9
  
Municipi: Teulada
  
Província: Alacant
  
Titular: RR. Terciàries Franciscanes
  
Codi: 92293823
  
Cessament de totes les activitats docents
  
Denominació: Sagrats Cors
  
Adreça: c/ Maximilià Thous, 76
  
Municipi: Elx
  
Província: Alacant
  
Titular: Societat Cooperativa Limitada Col·legi Sagrats Cors
  
Codi: 24228085
  
Cessament de totes les activitats docents
  
Denominació: Villa Guelmi
  
Adreça: c/ Illes Canàries, 112
  
Municipi: València
  
Província: València
  
Titular: Col·legi Villa Guelmi, SL.
  
Codi: 48886470
  
Cessament de totes les activitats docents
  
Denominació: C.A. Danza Brisé
  
Adreça: c/ Poetes Xativins, 3 i 5
  
Municipi: Xàtiva
  
Província: València
  
Titular: Centro Profesional de Danza Brisé, SL.
  
Codi: 86398990
  
Cessament de les activitats docents de grau elemental i mitjà de dansa.